Aurskog-Høland bygdetun

Aurskog-Høland bygdetun ligger på Bråte, Hemnes i Høland. Utgangspunktet for bygdetunet var August Kroghs samlinger med en mengde gamle gjenstander og ei gammel stue. Tunet representerer i dag gammel gårdsbebyggelse i form av bolighus, driftsbygning med husdyrrom og flere mindre bygninger. Ei skolestue fra Hølands eldste faste skole er også en del av samlingen. Bygdetunet er i dag en sosial og kulturell møteplass i bygda, og er en avdeling av Museene i Akershus (MiA) som driver museet i samarbeid med Bygdetruppen.

Bygdetunet ble offisielt åpnet 12. september 1964, og feiret 50-årsjubileum i 2014. Fram til 31. desember 1965 var Bygdetunet et museum for Søndre Høland kommune, Nordre Høland kommune og Mellom Kinnestad, Setskog. Fra 1. januar 1966 ble Aurskog kommune slått sammen med S.Høland, N.Høland og Setskog til Aurskog-Høland kommune og Tunet fikk navnet Aurskog-Høland bygdetun.

Aurskog-Høland Bygdetun har 19 bygninger.
 Villa Sandmo med tilhørende bygninger
 Fallet (eller Loftsstua) husmannsstue fra plassen Fallet i Dalsroa, Hemnes i Høland.
 Bråten- husmannsstue fra gården Kolberg, Hemnes i Høland.
 Kinnestad-bygningen- Hovedbygning fra gården Mellom Kinnestad på Setskog.
 Stabbur- fra gården Logn i Dalsroa, Hemnes i Høland.
 Låve- fra Naddumsetra i N.Høland.
 Fjøs- fra Eikeheisetra, Setskog, og Skjønneberg, S.Høland.
 Stall- fra Østre Pavestad, S.Høland.
 Smie- fra Langsrud, Setskog.
 Kjone fra Haugen i S. Høland.
 Sommerfjøs- fra Langsrud, Setskog.
 Bakerovn fra Skjæggenesøya, Setskog.
 Husmannsstue fra Søndre Mangen (Molidalen)- «Finnestua».
 Skedsmo skole fra 1857 fra gården Skedsmo i N.Høland.
 Bryggerhus med bakerovn fra Sandem, Løken i Høland.
 Service-hus- med velutstyrt kjøkken, kontor, HC-toaletter og stellerom for publikum.

 Litteratur 


 Eksterne lenker 
 Aurskog-Høland bygdetun
 Museene i Akershus
 Bygdetruppen

Kategori:Aurskog-Hølands historie
Kategori:Museer i Akershus
Kategori:Kultur i Aurskog-Høland